‘તમે મારી આંખોને બિલ્લોરી કાચની ઉપમા આપી ને ? સાચું કહ્યું, હવે સમજ પડી ? હું આંધળી છું.’ એ સ્વરમાં રહેલું રૂદન આલાપને હચમચાવી ગયું. સ્વાતિની ભાવહીન આંખોમાંથી અશ્રુનું મોટા મોતી જેવું બુંદ ટપકીને જમીન પર પડે તે પહેલાં જ આલાપે હાથ લંબાવી પોતાની આંગળી પર ઝીલી લીધું. થોડો નજીક આવ્યો ને સ્વાતિની આંખો લૂછી, બીજા હાથથી હડપચી ઊંચી કરી, ભાવભર્યા સ્વરે બોલ્યો, ‘સ્વાતિ ! તમારી સુંદર આંખોથી હું જિતાઈ ગયો છું. સાંભળો,